Kymenlaakso
Kymenlaakso (finski: Kymenlaakson maakunta švedski: Landskapet Kymmenedalen) jedna je od regija Finske. Nalazi se u južnom dijelu države i graniči sa regijama: Uusimaa na jugozapadu, Prava Tavastija na zapadu, Južna Savonija na sjeveru i Južna Karelija na sjeveroistoku. Također na istoku graniči sa ruskom Lenjingradskom oblašću. S površinom od 5.149 km2 jedna je od najmanjih finskih regija. Prema podacima iz 2017. godine u regiji je živjelo 177.659 stanovnika. Sa prosječnom gustinom od 34,5 stanovnika po km2 gušće je naseljena regija u odnosu na nacionalni prosjek. Naziv regije u prijevodu na bosanski doslovno znači Dolina rijeke Kymijoki. Kymijoki je jedna od najvećih rijeka u Finskoj sa površinom sliva koji zauzima 11% površine Finske. Grad Kotka sa 55.000 stanovnika nalazi se u delti rijeke Kymijoki i predstavlja najznačajniju uvoznu finsku luku. Ostali gradovi su Kouvola koji se nalazi dalje u unutrašnjosti regije i koji nakon spajanja s općinom broji 88.000 stanovnika kao i stari bastion, grad Hamina. Sjedišta regije se nalaze u gradovima Kotka i Kouvola.